Hinduisma templo

eta|altdekstre=1.25| Elementoj de la arkitekturo de Hinduisma templo.
[eta|dekstra|La templo *Dashâvatâra* de Deogarh, [Utar-Pradeŝo, dediĉita al Viŝnuo, 6-a jarcento.]]
**Hinduisma templo** estas simbola domo, sidejo kaj diejo. Temas pri konstruaĵo desegnita por kunvenigi homojn kaj diojn, uzante simbolismon por esprimi la ideojn kaj kredojn de Hinduismo. La simbolismo kaj strukturo de Hinduisma templo estas enradikitaj en la Vedaj tradicioj, per deplojo de cirkloj kaj kvadratoj. Ĝi reprezentas ankaŭ ripeton kaj ekvivalenton de la makrokosmo kaj la mikrokosmo pere de astronomiaj nombroj, kaj pere de "specifaj liniigoj rilataj al la geografio de la loko kaj la supozitaj ligoj de la dio kaj la patrono". Templo havas ĉiujn elementojn de la Hinduisma mondorigardon — prezentante la bonon, la malbonon kaj la homon, same kiel la elementojn de la Hinduisma senco de la cikla tempo kaj la esenco de la vivo — simbole prezentata en darmo, kama, arta, moksa kaj karmo.

La spiritaj principoj simbole reprezentitaj en Hinduismaj temploj devenas el la antikvaj sanskritaj tekstoj de Hindio (por ekzemplo, Vedoj kaj Upaniŝadoj), kvankam ties strukturaj reguloj estas priskribitaj en variaj antikvaj sanskritaj traktaĵoj pri arkitekturo (Brhat Samhita, Vastu Sastras). La planoj, la motivoj, kaj la konstruprocezoj kongruas kun antikvaj ritoj, geometriaj simbolismoj, kaj respegulas kredojn kaj valorojn esencaj ene de variaj skoloj de Hinduismo.

Hinduismaj temploj estas en multaj stiloj, estas en tre diverstipaj lokoj, deplojas diferencajn konstrumetodojn kaj estas adaptitaj al diverstipaj dioj kaj regionaj kredoj, kvankam preskaŭ ĉiuj el ili kunhavas kelkajn kernajn ideojn, simbolismon kaj temojn. Ili estas ĉefe en Suda Azio partikulare en Barato kaj Nepalo, Pakistano, en sudorientaziaj landoj kiaj Srilanko, Kamboĝo, Vjetnamio, kaj insuloj de Indonezio kaj Malajzio, kaj landoj kiel Kanado, Fiĝio, Francio, Gujano, Kenjo, Maŭricio, Nederlando, Sudafriko, Surinamo, Tanzanio, Trinidado kaj Tobago, Ugando, Unuiĝinta Reĝlando, Usono, kaj aliaj landoj kun grava Hindua loĝantaro. La nuntempa stato kaj ekstera aspekto de Hinduismaj temploj montras artojn, materialojn kaj desegnojn kiuj evoluis laŭlonge de du jarmiloj; Ili montras ankaŭ la efikon de konfliktoj inter Hinduismo kaj Islamo ekde la 12a jarcento. La Svaminarajan Akŝardham en Robbinsville, Nov-Ĵerzejo, Usono, inter la Metropolaj areoj de Novjorko kaj de Filadelfio, estis inaŭgurita en 2014 kiel unu el la plej grandaj Hinduismaj temploj de la mondo.

## Vidu ankaŭ 
* Ram Mandir

## Notoj 
## Bibliografio 
* Deva, Kṛṣṇa (1995). *Temples of India*. New Delhi: Aryan Books International.
* Goel, S. R., and Arun Shourie (1992). *Hindu temples: what happened to them*. New Delhi: Voice of India.
* Kramrisch, Stella *Hindu Temple*, 
* 
* Meister, Michael W. *Encyclopaedia of Indian Temple Architecture*, 
* Michell, George *The Hindu Temple: An Introduction to Its Meaning and Forms*, 
* Ram Rāz, Henry Harkness (1834), Essay on the Architecture of the Hindus — pri Hinduisma Templo Vimana, Pilieroj kaj Śilpa Śastras
* Nagar, Shanti Lal (1990). *The temples of Himachal Pradesh*. New Delhi: Aditya Prakashan.

Kategorio:Hinduismo
Kategorio:Religia arkitekturo
Kategorio:Hinduismaj temploj